Binyamin "Bibi" Netanyahu ( Hebrew: בִּנְיָמִין "בִּיבִּי" נְתַנְיָהוּ‎ , an haife shi 21 ga watan Oktoba 1949) shi ne Firayim Ministan Isra'ila daga shekarar 2009 zuwa shekarar 2021 kuma kafin hakan daga 1996 zuwa 1999. Netanyahu shi ne shugaban jam'iyyar HaLikud kuma firaministan Isra'ila na farko da aka haifa bayan kafuwar kasar Isra'ila. Ya kuma kasance firaminista mafi dadewa a kasar. A Shekarar 2021, ya zama Jagoran adawa na kasar. A ranar 28 ga watan Fabrairu, shekarar 2019, Netanyahu an gurfanar da shi a kan cin hanci da rashawa da kuma zamba a cikin shari'u daban-daban. A ranar 20 ga watan Afrilu shekarar 2020, Jagoran adawa Benny Gantz da Netanyahu sun sanar da cewa an cimma yarjejeniya kan gwamnatin hadin kai bayan zaben majalisar dokoki na shekarar 2020 . Yarjejeniyar za ta hada bangarorin biyu raba madafan iko yayin da Gantz da Netanyahu za su yi firaminista bi da bi. Yarjejeniyar ta ce Gantz zai kasance Mataimakin Firayim Minista har zuwa watan Oktoba shekarar 2021, a lokacin ne zai maye gurbin Netanyahu ya zama Firayim Minista a kasar ta Israila .